מדליית כסף מהאולימפיאדה של שנת 2007
**אולימפיאדת המדע הבין-לאומית לנוער** (באנגלית: The **International Junior Science Olympiad**, בראשי תיבות: **IJSO**) היא תחרות מדע שנתית לתלמידים עד גיל 15 (עד תאריך 31 בדצמבר של השנה שבה מתקיימת התחרות).

תחומי האולימפיאדה ומטרותיה
--------------------------

זוהי אחת מהאולימפיאדות הבינלאומיות למדע והתחרות הבינלאומית היחידה המכסה את תחומי הפיזיקה, הכימיה והביולוגיה בו זמנית. האולימפיאדה נועדה לקדם עניין במדע בקרב תלמידי בתי הספר, וחשיפתם לפתרון בעיות, חשיבה ביקורתית וניסויים. במהלך השנים, האולימפיאדה שואפת להשפיע לטובה על חינוך מדעי ומתמטיקה ברמת בית הספר.

מטרה חשובה של האולימפיאדות לצעירים היא להתנסות בתרבויות שונות ולחולל אינטראקציות בין תלמידים מרחבי העולם. לפיכך, יש לאולימפיאדות פוטנציאל לקדם שלום והבנה עולמיים. נכון לשנת 2019, יש 95 מדינות חברות.

היסטוריה
--------

אירוע האולימפיאדה הראשון נערך בג'קרטה, אינדונזיה בשנת 2004 והשתתפו בו 31 קבוצות. נכון לשנת 2018, משתתפות כ-50 מדינות חברות בכל שנה באולימפיאדה המתקיימת במדינה מארחת. המדינות המשתתפות שולחות משלחות של שלושה עד שישה תלמידים לתחרות ובנוסף אחד עד שלושה מדריכים ומשקיפים.

השתתפות ישראל בתחרות
--------------------

בשנת 2022 השתתפה ישראל לראשונה באולימפיאדה וכל ששת חברי הנבחרת זכו במדליות: 4 במדליית כסף ו-2 במדליית ארד.

תהליך התחרות
------------

התחרות מחולקת לשלושה מבחנים שכל אחד מהם נמשך בין שלוש לארבע שעות. החלק התאורטי מורכב משני מבחנים: שאלון רב-בחירה המורכב מ-30 שאלות, ומבחן תאורטי. החלק המעשי מורכב משלוש בחינות מעבדה, אחת לכל תחום. המבחנים נועדו לתת מענה להבנת התלמידים את המושגים, וביכולתם ליישם מושגים על המצבים המתוארים במבחנים.

רשימת המדינות המארחות
---------------------

להלן רשימת המדינות והערים המארחות את התחרויות (בסוגריים מדינות משקיפות):

| מספר | שנה | מדינה | עיר | מס' קבוצות |
| --- | --- | --- | --- | --- |
| 1 | **2004** | אינדונזיהאינדונזיה אינדונזיה | ג'קרטה | 31(1) |
| 2 | **2005** | אינדונזיהאינדונזיה אינדונזיה | יוגיאקרטה | 33 |
| 3 | **2006** | ברזילברזיל ברזיל | סאו פאולו | 30 |
| 4 | **2007** | טאיוואןטאיוואן טאיוואן | טאיפיי | 36(2) |
| 5 | **2008** | קוריאה הדרומיתקוריאה הדרומית קוריאה הדרומית | צ'נגוון | 44(6) |
| 6 | **2009** | אזרבייג'ןאזרבייג'ן אזרבייג'ן | באקו | 46(3) |
| 7 | **2010** | ניגריהניגריה ניגריה | אבוג'ה | 33(2) |
| 8 | **2011** | דרום אפריקהדרום אפריקה דרום אפריקה | דרבן | 41 |
| 9 | **2012** | איראןאיראן איראן | טהראן | 30 |
| 10 | **2013** | הודוהודו הודו | פונה | 37(4) |
| 11 | **2014** | ארגנטינהארגנטינה ארגנטינה | מנדוסה | 30 |
| 12 | **2015** | קוריאה הדרומיתקוריאה הדרומית קוריאה הדרומית | דאיגו | 43(1) |
| 13 | **2016** | אינדונזיהאינדונזיה אינדונזיה | באלי | 47(2) |
| 14 | **2017** | הולנדהולנד הולנד | ניימכן | 48(3) |
| 15 | **2018** | בוטסואנהבוטסואנה בוטסואנה | גאבורון | 45(2) |
| 16 | **2019** | קטר (מדינה)קטר (מדינה) קטר | דוחה | 67 |
| 17 | **2020** | גרמניהגרמניה גרמניה | פרנקפורט | עקב מגפת הקורונה, התחרות בוטלה |
| 18 | **2021** | איחוד האמירויות הערביותאיחוד האמירויות הערביות איחוד האמירויות הערביות | דובאי | 49 |
| 19 | **2022** | קולומביהקולומביה קולומביה | בוגוטה | 203 משתתפים מ־39 מדינות |
| 20 | **2023** | תאילנדתאילנד תאילנד |  |  |
| 21 | **2024** | רומניהרומניה רומניה |  |  |
| 22 | **2025** | רוסיהרוסיה רוסיה |  |  |

ראו גם
------

* אולימפיאדת הביולוגיה הבינלאומית
* אולימפיאדת הכימיה הבינלאומית
* האולימפיאדה הבינלאומית במדעי המחשב
* אולימפיאדת המתמטיקה הבינלאומית
* אולימפיאדת הפיזיקה הבינלאומית
* נבחרות ישראל במדעים

קישורים חיצוניים
----------------

ויקישיתוף מדיה וקבצים בנושא **אולימפיאדת המדע הבין-לאומית לנוער** בוויקישיתוף
* 

* אתר האינטרנט הרשמי של אולימפיאדת המדע הבין-לאומית לנוער

הערות שוליים
------------

1. ↑  IJSO, IJSO Statutes.
2. ↑  IJSO, Home, About IJSO.
3. 1 2  בשיתוף מרכז מדעני העתיד, שש מדליות לנבחרת הצעירה במדעים, באתר ynet, 29 בדצמבר 2022
4. ↑  IJSO, Home, Participating Countries.

| אולימפיאדת המדע הבין-לאומית |
| --- |
| 

|  |
| --- |
| אסטרונומיה (IAO) • אסטרונומיה ואסטרופיזיקה (IOAA) • ביולוגיה (IBO) • בלשנות (IOL) • גאוגרפיה (iGeo) • היסטוריה (IHO) • כימיה (IChO) • כלכלה (IEO) • מדע (IJSO) • מדעי המחשב (IOI) • מדעי כדור הארץ (IESO) • מתמטיקה (IMO) • פיזיקה (IPhO) • פילוסופיה (IPO) |

 |